Pohľad na svet plný ľudí

Mária Nováková

Autor

Vydavateľ

Licencia

Vydanie

GKBN

Mária Nováková

Greenie knižnica

CC-BY-NC-ND

Prvé (2020)

001100

O knihe

Pohľad na svet plný ľudí je prvá zbierka výrokov Márie Novákovej. Tie vznikli predovšetkým v roku 2019 a reagujú na najrôznejšie otázky ohľadne spoločnosti, ale i viery, tradícii, hľadania pravdy a tak podobne.

Zbierka je písaná jednoduchým, ľahko pochopiteľným štýlom, pričom ide o dielo mladého človeka. Mária Nováková si prešla rôznymi životnými skúškami a táto kniha je, podobne ako jej básne, pohľadom na jej dušu a na to, na čo myslí, keď je medzi ľuďmi. Alebo, naopak, keď jej ľudia chýbajú.

Pohľad na svet plný ľudí

Pre idiotov na Slovensku je najväčší nepriateľ Soroš, pre normálnych ľudí na Slovensku sú najväčším nepriateľom idioti.

Pravda je často nepríjemná, pretože keby bola vždy príjemná, nikdy by sme nežili, len prežívali.

Len blázni veria na anjelov a nevšímajú si dobrých ľudí v svojom okolí.

Väčšina ľudí sa sťažuje, ako veľmi je väčšina ľudí sprostá. Kto má potom ísť väčšine príkladom?

Nový rok je zmena dátumu, nie nápadov, prianí a zmyslu života.

Vždy sa nájde niekto, kto si nespomenie. Priatelia sú ako deravý hrniec. Je na nás, akú dieru udržíme, ale vždy tam nejaká diera bude.

Vianoce sú o mesiaci naháňačiek, aby ste mohli mať na tri dni pokoj a na dva roky pôžičku.

Liberál nie je ten, kto lajkuje pánov v nevkusnom oblečení a fajčí pri tom gandžu. Liberál je ten, kto si vie na úrovni urobiť srandu z hlúpych ľudí bez toho, aby sa sám ponižoval.

O nevedomosti a otváraní očí hovoria najčastejšie tí najhlúpejší a najviac slepí ľudia.

Sviatky sú o darčekoch, sladkostiach a výzdobách. Škoda, že pri nich neostáva miesto na pokoj a spánok.

Na umenie nemôžu byť rovnaké názory. To by už nebolo umením.

Ak by mal zdravý človek a človek s hendikepom spojené ruky po dlhý čas, obidvoch by to obohatilo. Jeden by si začal všímať veci, ktoré prestali byť zaručené a jednoduché. Druhý by dokázal s ľahkosťou to, čo by bolo pre neho za normálnych okolností veľmi náročné. Človek, ktorý by to odmietol, by si mal vyskúšať nebyť človekom.

Najveselší ľudia sú tí, ktorí vedia skrývať smútok lepšie ako ostatní.

Ľudskosť je hlavná, náboženstvo počká. Ak je to naopak, tak je niečo zle.

Každý začiatok má svoj koniec. Každý koniec má svoj začiatok. Cesta je to, na čom skutočne záleží.

Dokonalý človek netúži po dokonalosti, pretože dokonalý človek neexistuje. Ak by bolo niečo úplne dokonalé, tak by sme sa na tom nič nenaučili.

Človek zabije 200 žralokov za minútu. Keby som žralok, nechcela by som plávať vedľa tak nebezpečnej bytosti ako je človek.

Rozdeľovať politikov na dobrých a zlých môžeme. Poslať tých zlých do politického dôchodku je však naša povinnosť.

Odvaha je urobiť to, čo je potrebné. Hlavne vtedy, ak sú proti tí, ktorí si neprajú dobro ostatných.

Veľkí ľudia nehrajú na najnižšie pudy.

Čím ďalej ideme, tým viac sa vzďaľujeme nielen od problémov, ale aj od radostí. Vznikajú nielen nové problémy, ale i nové radosti - a nové možnosti, ako vyriešiť to, s čím sa kedysi nedalo pohnúť.

Bez slabosti by sme nepoznali silných ľudí. Najväčší hrdinovia dejín vedeli, čo znamená slabosť a bezmocnosť.

Dnes skoro každý vie, ako funguje gravitácia. Ten zvyšok si myslí, že vie všetko - ale aj tak padá na hubu.

V hľadaní nepriateľov sú najlepší tí, ktorí nevedia, čo znamená priateľstvo. V hľadaní priateľov sú najlepší tí, pre ktorých je hlúpe niekoho bezdôvodne nenávidieť.

Ľudia sú schopní bojovať za veci, ktorým nechápu - aby ublížili ľuďom, ktorý im vedia a chcú pomôcť.

Na 100% je jasné, že nič nie je stopercentné.

Kto dokáže celý týždeň nadávať na pondelok, ten vie aj urobiť z pondelka príjemný deň. Len musí chcieť.

Nikto nevie hrdinsky sedieť na stoličke. Všetci vedia vstať zo stoličky a stať sa hrdinom.

Ľudia nikdy nepochopia ľudí, ktorých je nemožné pochopiť.

Protisystémoví ľudia sú často príliš blbí na to, aby pochopili, ako systém funguje

Na svete je desať miliónov najkrajších žien na svete. Aj desať miliónov najlepších mužov na svete. Neviem, kto to určuje, ale len hlúpy človek si nikoho okolo seba nevšíma.

Človek dospeje vtedy, keď zistí, že ostatní potrebujú jeho pomoc. Preto je niekto zasranom v päťdesiatke a iný dostane diplom za statočnosť na prvom stupni základnej školy.

Múdry človek sa učí to, čomu nerozumie. Hlúpy človek sa učí to, čomu rozumejú všetci.

Kto chce byť lepším človekom, musí hlavne vedieť, akým je v skutočnosti. Nie akým je podľa ľudí, ktorí o ňom nevedia vôbec nič.

Všetci ľudia nemôžu byť slávni, ale všetci slávni môžu byť ľuďmi.

Nedemokratická krajina považuje demokraciu za hrozbu. Stačí, aby sa niekto zle vyspal. Názor ostatných nie je dôležitý, ak ide o názor pomäteného jednotlivca.

Slovanská logika sa ukázala v roku 1968 dokonalo. My sme ich museli oslovovať bratia, oni nás mohli oslovovať akokoľvek sa im zachcelo.

Nebrániť slobodu nie je sloboda, ale zbabelosť.

Okupácia v roku 1968 spôsobila, že niektorí sovietsky vojaci prvýkrát v živote videli civilizáciu.

Veriť je ľahšie ako rozumieť. Počúvať je ľahšie ako rozprávať. Akceptovať je ľahšie ako hľadať alternatívu. Podľa toho by sme mali všetci veriť, aby sa nám žilo ľahšie. Až do doby, kým by sme sa dostali k problému, ktorý vierou nedokážeme vyriešiť. Iba rozumom, ktorý už bude zaprášený a strčený do krabice.

Nebo je miesto. Nebo nie je miesto. Nebo je stav. Nebo nie je stav. Nebo je pokoj. Nebo nie je pokoj. Hlavné je, že o tom vedia najviac tí, čo tam nikdy neboli.

Zatiaľ všetci nesmrteľní zomreli a všetci dokonalí robili chyby.

Ak mi niekto vysvetľuje, ako sa mám správne modliť, tak mi hovorí, ako veľmi ma chce ovládať.

Modlitba pomáha menej ako kritický názor.

Hlúpy človek verí vo veľa vecí viac, než sám v seba.

Nech si kde chceš a kým chceš, stále je na tom niekto, kto je na tom horšie. Časť z nich to nemôže zmeniť, ale iná časť áno.

Akurát teraz je výročie toho, čo sa stalo v Hirošime. Nové prsia celebrity sú však pre mnohých väčšia bomba.

Čím ďalej sa dostaneš, tým ťažšie uvidíš tých, ktorí sa nepohli ani o krok.

Nemusíme vedieť všetko. Musíme ale vedieť, čo sa stane, keď nebudeme vedieť nič.

Hrdzavo-blonďavé brunety s čiernymi vlasmi sú snom každého muža a postrachom všetkých žien.

Ľudia vedia narátať do milióna, ale niekedy zabúdajú, že planétu máme len jednu. Nemôžeme vytiahnuť náhradnú zo skrine a ani ju nemôžeme postaviť z piesku, zo železa či z PET fliaš.

Na svete je tisíc časopisov pre ženy, ale len minimum časopisov pre rozumné ženy, ktoré majú vzťahy v malíčku, emócie na uzde a stačí im poloprázdna skriňa.

Zákon zachovania čohokoľvek narúša zákon zachovania čohokoľvek.

Každý módny časopis v podstate hovorí, že bežná žena je škaredá a musí so sebou niečo robiť. Radšej byť nežnou ženou ako vešiakom. Normálna žena má jebáky, lupiny a nedokonalé nohy či boky. Barbiny to nepoznajú. Dostanú nové fotky v časopisoch, ktoré im neprinesú nič. Aj tým expertov na prípadné jebáky, lupiny, nedokonalé nohy a boky. Ale nezačnú žiť.

Tradície sú úžasné. Ukazujú nám, kde by sme boli, keby sme strieľali alebo upaľovali ľudí, ktorí vedia niečo viac a rozhodli sa o to podeliť so svetom. Keby boli len tradície, tak dávno vyhynieme. Nenaučili by sme sa používať koleso, luk a šíp alebo písmo a reč. Neobjavili by sme ani Ameriku, ani Európu.

Kde sa pozriete, tam je toľko zlých správ, že nikto nemá čas a energiu všimnúť si tie dobré. Výsledkom je, že sa nevieme tešiť, ale vieme sa báť.

Slovenskí čitatelia sú v skutočnom 21. storočí. Oveľa rýchlejšie zistia, čo sa píše na Novom Zélande, ako vo vedľajšej ulici.

Slováci dokážu jesť sushi, obdivovať samurajov, navštevovať Angkor Vat, kupovať čínsky porcelán či objednávať sa na thajské masáže a popri tom nadávať na aziatov.

Báseň je zmes slov a myslenia. Preto niekedy nerozumieme ani básňam, ani slovám a ani mysleniu.

Mám pozvánky na pozvánky a tí, čo ma nikdy nevideli, ma chcú vidieť všade.

Bežného človeka nezaujíma, kedy chodí spať náš anjel strážny.

Raz nás bude umelá inteligencia učiť, čo to znamená byť človekom.

Čím múdrejšia bude umelá inteligencia, tým hlúpejší budeme my.

Najhlučnejší sú často tí, ktorí nemajú čo povedať - alebo ktorých je najmenej.

Odvaha sa nedá merať. Ale dá sa vážiť.

Neexistujú dobrí a zlí ľudia. Sú len ľudia, ktorým vadí a ktorým nevadí zlo.

Niekedy je medzi dvomi bratmi väčší rozdiel v myslení ako medzi faraónom a kozmonautom.

Existuje len jediná pravda: Jediná pravda neexistuje!

Plač je vyrovnávač. Po plači je človek viac vyrovnaný ako pred ním. A to je niekedy na zaplakanie.

Najkrajšie oči sú tie, ktoré nie sú stále zatvorené pred všetkým nepríjemným. Ak sú oči oknami do duše, tak bez duše nemajú význam.

Žena nemusí vedieť robiť desať vecí naraz. Musí vedieť pochopiť jedného človeka.

Žena nepotrebuje dlhé vlasy, dlhé nechty ani dlhé mihalnice. Oveľa viac povie dlhé alebo krátke vedenie.

Najčastejšie sa nám rovnakí ľudia smejú rovnako a je z toho rovnaký výsledok.

Úsmev je úžasný. Nikto nie je tak bohatý, aby mohol bez neho žiť. Nikto nie je tak chudobný, aby ho nemohol niekomu venovať. Ak sa môže na teba usmiať niekto bez zubov, prečo by si sa nemohol ty usmiať na niekoho, kto by si zaslúžil facku?

Beethoven nepočúval svojich kritikov. Ich potomkovia teraz počúvajú Beethovena a učia sa o ňom na školách.

Prázdna hlava, prázdne srdce ani prázdna peňaženka nie je koniec, ale začiatok cesty.

Na svete je toľko piesní a básní o láske, až nevieme, či je veľmi potrebná, alebo nám veľmi chýba.

Slabý človek nemusí rozumieť sile, ale dobre rozumie slabosti a tomu, čo silných a slabých rozdeľuje.

Nezabúdaj na toho, kto vie tvoje tajomstvá a slabosti a nešíri ich ďalej. To je priateľ, akého môžeš ľahko stratiť, ak si nedáš pozor.

Je ľahké povedať čo je ťažké a čo je ľahké - ale niekedy je veľmi náročné povedať čo je skutočne potrebné bez ohľadu na to, čo si myslia ostatní.

Básne nie sú o lyricko epických pocitoch vyjadrených v metaforách a na literárne vyspelej úrovni ktorá sa dosahuje hĺbkovým štúdiom a neustálym prehlbovaním znalostí jazyka na pokročilej a expertnej úrovni. Básne sú o potrebe človeka nakričať na celý svet a netrápiť sa s tým že nie každý pochopí čo všetko sa chce povedať.

Nezáleží na tom, kým sme - ale kým nikdy nechceme byť.

Netreba sa báť všetkých odmietnutí lebo potom všetko skončí predtým ako to stihne začať a žiadny človek nebude skutočným človekom ale iba nehybným stĺpom ktorý neprekročil prvú čiaru.

Tí, čo najviac hovoria o pravde, si často upravia pravdu podľa seba.